alkydmaling
Store norske leksikon,Realfag,Kjemi,Polymerkjemi
Alkydmaling er maling der bindemiddelet hovedsakelig er alkydharpikser. Som regel brukes alkydharpikser som er modifisert med umettede fettsyrer, slik at de er lufttørrende. Malingen er da tilsatt sikkativer for å påskynde tørringen.
Alkydmaling til innendørs bruk og til maling på metaller inneholder gjerne magre alkydharpikser, noe som gir en relativt hard malingsfilm. Alkydmaling til utendørs bruk på treverk inneholder fetere alkydharpikser som gir en mykere og mer elastisk film.Alkydmaling har større styrke og bestandighet enn ren linoljemaling og er nå mer brukt enn denne. Med tilblanding av linolje kalles den ofte «alkydforsterket linoljemaling». Les mer i Store norske leksikon maling